**НУ „ОТЕЦ ПАИСИЙ“**

**с. Драговищица**

**учебна 2020/2021 година**

**МЕРКИ ЗА НАМАЛЯВАНЕ НА РИСКОВЕТЕ ОТ ПРЕДАВАНЕ НА ИНФЕКЦИЯТА COVID – 19**

1. Целодневна форма на обучение във формат на работа „учител; - учител“, за да се ограничи концентрацията на по-голяма група деца при събирането им в обща занималня.
2. При възможност изнасяне на учебния процес на открито.
3. Акцентиране върху невзаимодействие между паралелки по време на междучасия в общи закрити помещения.
4. Елиминиране на вредни навици свързани с докосване на лицето, носа, устата и очите.
5. Засилен контрол и самоконтрол по отношение споделянето на лични вещи, материали и пособия.

**ЗАДЪЛЖИТЕЛНИ МЕРКИ ЗА НАМАЛЯВАНЕ НА РИСКОВЕТЕ ОТ ЗАРАЗЯВАНЕ С COVID - 19**

1. Контролно – пропускателен режим на входа на институцията (измерване на температурата на учениците).
2. Спазване на общите здравни мерки.
3. Носене на лични предпазни средства (маски, шлемове).

Носенето на маска или шлем е задължително:

* в общите или закрити части на учебната сграда – предверие, фоайета, стълбище, коридори, санитарни възли, медицински кабинет, учителска стая – за всички ученици, учители в т.ч. от външните за институцията лица;
* в училищните автобуси;

Носенето на маска или шлем в класната стая от учениците и учителите е по желание.

Горните правила са съгласно действащи здравни правила общо за страната. Същите могат да се променят от министъра на здравеопазването.

МАСКИТЕ ЗА УЧЕНИЦИТЕ СЕ ОСИГУРЯВАТ ОТ РОДИТЕЛИТЕ!

1. Дезинфекция на повърхностите и проветряване.

Ежедневно двукратно влажно почистване и дезинфекция на всички критични точки – подове, бюра, чинове, маси, дръжки на врати, ключове за осветление, парапети, уреди, екрани, мивки, кранове и др., а при наличие на потвърден случай на ковид 19 хигиенните и дезинфекционните мероприятия се увеличават от 4 пъти на ден до дезинфекция на всеки час.

Учебните стаи се проветряват по време на всяко междучасие.

Осигуряване на топла вода, течен сапун, дезинфектанти и еднократни салфетки за подсушаване на ръцете.

На дезинфекция и почистване подлежат и училищните автобуси.

1. Елиминиране на вредни навици свързване с докосване на лицето, носа, устата и очите.
2. Въвеждане на двусменен режим на хранене в столовата – 1-ва смяна – 1 и 2 клас и 2-ра смяна – 3 и 4 клас.

**ВЪЗПИТАТЕЛНИ МЕРКИ**

1. Провеждане на периодични разговори/ беседи в рамките на 5 – 10 минути, за спазване и съблюдаване на правилата за лична хигиена и физическа дистанция и за възпитание на отговорно поведение към себе си и към останалите.
2. Напомняне на децата да докосват по – малко предмети в класната стая и в останалите помещения, както и да не споделят храни и напитки.
3. Даване на личен пример от педагогическите специалисти.
4. Поставяне на видно място на информационни материали за правилна хигиена на ръцете, спазване на физическа дистанция, респираторен етикет, носене на защитни маски.

**Правила за поведение и мерки при съмнение или случай на covid – 19 в училището:**

1. Обособяване на място /стаята до входа на институцията/ за изолиране на лице с грипоподобни симптоми.
2. При наличие на един или повече симптоми при ученик (повишена телесна температура, кашлица, хрема, задух, болки в гърлото, умора, мускулни болки, гадене, повръщане, диария и др.), ученикът се изолира незабавно в предназначеното помещение, докато не се прибере у дома. На ученика се поставя маска и незабавно се осъществява контакт с родителите/настойниците и се изисква да вземат ученика като се съобразяват с необходимите превантивни мерки (носене на маски за лице, използване на личен транспорт). След като ученикът напусне помещението се извършва щателна дезинфекция в кратък срок с биоцид с вирусоцидно действие, при спазване на изискванията за дезинфекция.
3. Стриктно се спазват превантивните и ограничителните мерки.
4. Ученикът се допуска отново в присъствено обучение само срещу медицинска бележка от семейния лекар, че е клинично здрав и това е допустимо.

**В случай на положителен резултат за COVID-19 по метода PSR на ученик:**

* **Родителите информират директора на училището, който трябва незабавно да се свърже със съответната РЗИ и да предостави списък с контактните ученици и учители.**
* **Мерките може да включват затваряне на една или няколко паралелки/ клас или на цялото училище.**
* **Лицата, които се поставят под задължителна карантина се определят от РЗИ в зависимост от конкретната ситуация.**
* **След отстраняване на заразения ученик и съучениците му се извършва продължително проветряване, влажно почистване и крайна дезинфекция на всички повърхности, предмети и помещенията, до които е имал контакт ученикът в последните 48 часа, след което стаята/ помещението може да се използват за учебни занятия.**
* **Осигурява се психологическа подкрепа в зависимост от конкретната ситуация.**

**АЛГОРИТЪМ ЗА ПРЕМИНАВАНЕ КЪМ ОБУЧЕНИЕ В ЕЛЕКТРОННА СРЕДА ОТ РАЗСТОЯНИЕ/ ОЕСР/**

* **Когато учениците от отделна паралелка, по решение на РЗИ са поставени под карантина, паралелката продължава обучението си в електронна среда от разстояние по утвърденото седмично разписание за периода на карантината, след което се завръща обратно в училище.**
* **Праговите стойности/критерий, при които ще се преминава на обучение в електронна среда се определят от Министерството на здравеопазването.**
* **В случай на отстраняване от работа на начален учител поради положителен резултат от PSR тест учениците продължават обучението си в електронна среда от разстояние по утвърденото седмично разписание със заместващ учител за периода на карантината, след което се завръщат обратно в училище.**
* **Към обучението в електронна среда от разстояние може да премине и отделен ученик, който е карантиниран по решение на РЗИ в резултат на положителен PCR тест на член от домакинството му. Описаните по – горе условия се отнасят и за този случай.**

**МЕРКИ ЗА ПЛАВНО ПРЕМИНАВАНЕ ОТ ПРИСЪСТВЕНО ОБУЧЕНИЕ КЪМ ОЕСР**

* Осигуряване на защита на личните данни.
* Събиране на база данни в училището с актуални профили и имейли на учениците.
* Избор на платформа за осъществяване на обучението и комуникацията:
* Месинджър
* Zoom
* Мобилен телефон
* Избор на начин за осъществяване на обучението и комуникацията:
* **Синхронно ОЕСР (поставят се отсъствия и оценки)**
* Алтернативни начини – хартиени носители/учебни комплекти

**Съпътстваща подкрепа за учениците натрупали образователни дефицити:**

* Консултации и допълнително обучение по отделни учебни предмети. Ще може да се осъществява присъствено и/ или в електронна среда от дистанция.